Tarybos sprendimas
1997 m. gruodžio 19 d.
iš dalies keičiantis Sprendimą 83/653/EEB dėl silkių sugavimo galimybių Šiaurės jūroje paskirstymo nuo 1984 m. sausio 1 d.
(98/21/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1992 m. gruodžio 20 d. Tarybos reglamentą (EEB) Nr. 3760/92, sukuriantį Bendrijos žuvininkystės ir akvakultūros sistemą [1], ypač į jo 8 straipsnio 4 dalies ii papunktį,
atsižvelgdama į Komisijos pasiūlymą,
kadangi Sprendimas 83/653/EEB [2] nustato galimybių gaudyti silkę Šiaurės jūroje paskirstymo metodą, atsižvelgiant į TAC (bendri leistini sugavimai) dalį, skirtą Bendrijai prieš Austrijos, Švedijos ir Suomijos įstojimą;
kadangi 1994 m. Stojimo aktas apibrėžia Švedijai skirtą Šiaurės jūros silkių dalį, išreikštą išsiplėtusiai Bendrijai skirtos visos leidžiamos sužvejoti šios rūšies žuvies procentu;
kadangi reikia iš dalies pakeisti Sprendimą 83/653/EEB, konkrečiai nurodant į išsiplėtusią Bendriją ir įtraukiant Švediją į paskirstymą,
PRIĖMĖ ŠĮ SPRENDIMĄ:
1 straipsnis
Sprendimo 83/653/EEB priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1997 m. gruodžio 19 d.